_:ne700e7aa78f041d3a89ff352dda2fa3cxb0
<http://schema.org/articleBody>
"[caption id=\"attachment_51324\" align=\"alignleft\" width=\"300\"]<a href=\"http://hl.rs/wp-content/uploads/2015/09/podla-IOM-len-v-auguste-preslo-z-Libye-do-Talianska-18-000-migrantov-a-utecencov.jpg\"><img class=\"size-medium wp-image-51324\" src=\"http://hl.rs/wp-content/uploads/2015/09/podla-IOM-len-v-auguste-preslo-z-Libye-do-Talianska-18-000-migrantov-a-utecencov-300x197.jpg\" alt=\"Podľa IOM len v auguste prešlo z Lýbije do Talianska 18-tisíc migrantov a utečencov\" width=\"300\" height=\"197\" /></a> <strong>Podľa IOM len v auguste prešlo z Líbye do Talianska 18-tisíc migrantov a utečencov</strong>[/caption]\r\n\r\n<strong><em>V týchto dňoch viac ako kedykoľvek predtým potrebujeme správnu terminológiu, </em></strong><strong><em>aktuálne informácie a skúsenosti od domácich aj zahraničných expertov a expertiek z rôznych oblastí migrácie a medzinárodnej ochrany. Málokto totiž chápe správne pojem migrácia a rozlišuje medzi migrantom, žiadateľom o azyl a utečencom.</em></strong>\r\n\r\n&nbsp;\r\n\r\nPracovníci a pracovníčky slovenskej štátnej a verejnej správy, univerzít a mimovládok, ale aj médií prejavujú <strong>čoraz väčší záujem o tému nelegálnej migrácie</strong>. Práve pre nich sa koncom augusta uskutočnil vzdelávací seminár <a href=\"http://www.emn.sk/sk/\" target=\"_blank\"><span style=\"text-decoration: underline;\">Európskej migračnej siete (EMN)</span> </a>s názvom<strong><em> Nelegálna migrácia – hranice a ľudské práva</em></strong>. Už po štvrtý raz ho zorganizovala <span style=\"text-decoration: underline;\"><a href=\"http://iom.sk/sk\" target=\"_blank\">Medzinárodná organizácia pre migráciu (IOM) v SR</a></span>.\r\n\r\n&nbsp;\r\n<h3><span style=\"color: #000080;\"><strong>Migrácia prospešná pre migrantov aj spoločnosti</strong></span></h3>\r\n<strong> </strong>\r\n\r\nAugustový seminár o nelegálnej migrácii ponúkol témy, ako výzvy nelegálnej migrácie vo svete, v EÚ a na Slovensku; <strong>prevádzačstvo a iné formy nelegálnej migrácie</strong>; <strong>prelínanie nútenej a nelegálnej migrácie</strong>; <strong>boj proti nelegálnej migrácii</strong>; <strong>riešenie situácie migrantov a migrantiek bez oprávnenia na pobyt a ochrana ich práv</strong>.\r\n\r\nPodľa medzinárodnej organizácie pre migráciu (IOM) humánna a organizovaná migrácia prináša prospech migrantom aj spoločnosti. Na Slovensku má IOM zastúpenie takmer <strong>dvadsať rokov</strong>, v súčasnosti vyvíja aktivity najmä v oblasti integrácie migrantov do spoločnosti, asistovaných dobrovoľných návratov do krajiny pôvodu a pomoci migrantom po návrate domov. Takisto sa venuje <strong>boju proti obchodovaniu s ľuďmi</strong>, koordinácii aktivít Európskej migračnej siete (EMN) a humanitárnym transferom utečencov a utečenkýň.\r\n\r\nNa seminári niekoľkokrát odznelo, že <strong>migrácia nie je a nemusí byť problém</strong>. Tento pohyb osôb v rámci kontinentu alebo medzi kontinentmi tu bol odjakživa. Ak je migrácia správne riadená a regulovaná – má prínos pre spoločnosti, kde migranti sú, aj odkiaľ pochádzajú. Je totiž skvelou príležitosťou – kultúrnou i ekonomickou pre všetkých zúčastnených, len sa na ňu nemožno pozerať ako na problém.\r\n\r\n&nbsp;\r\n\r\n[caption id=\"attachment_51325\" align=\"alignleft\" width=\"300\"]<a href=\"http://hl.rs/wp-content/uploads/2015/09/expertka-IOM-vo-Viedni-Livia-Styp-Rekowska-prednasa-na-seminari-EMN-v-Bratislave.jpg\"><img class=\"size-medium wp-image-51325\" src=\"http://hl.rs/wp-content/uploads/2015/09/expertka-IOM-vo-Viedni-Livia-Styp-Rekowska-prednasa-na-seminari-EMN-v-Bratislave-300x200.jpg\" alt=\"Expertka IOM vo Viedni Livia Styp-Rekowska\" width=\"300\" height=\"200\" /></a> <strong>Expertka IOM vo Viedni Livia Styp-Rekowska</strong>[/caption]\r\n<h3><span style=\"color: #000080;\"><strong>Prevádzačstvo a obchodovanie s ľuďmi treba rozlišovať</strong></span></h3>\r\nNa seminári EMN v Bratislave niekoľkokrát vystúpila aj <strong>expertka IOM vo Viedni – Lívia Styp-Rekowska</strong>. Momentálne pracuje v regionálnom úrade IOM pre juhovýchodnú a východnú Európu a strednú Áziu. Táto senior špecialistka pre riadenie migrácie a hraníc sa v jednom z príspevkov špeciálne venovala prevádzačstvu, ako jednej z foriem nelegálnej migrácie. Podľa nej je prevádzačstvo celosvetový problém – týka sa nielen krajín pôvodu, tranzitných štátov, ale aj finálnych destinácií. Je to lukratívny zločin, ktorý sa realizuje nielen po mori, ale aj cez leteckú dopravu a po zemi. Je ho ťažké odhaliť, lebo spletitá sieť prevádzačov pohotovo reaguje na zmeny imigračných kontrol na hraniciach a, samozrejme, na dopyt.\r\n\r\nPojmy <strong>prevádzačstvo a obchodovanie s ľuďmi sa však často mýlia, no treba ich rozlišovať</strong>. Prevádzačstvo vychádza z dobrovoľného podnetu, voľby migranta, ktorý chce byť prevedený za hranicu konkrétneho štátu. V želanej destinácii sa vzťah medzi migrantom a prevádzačom zväčša končí. V prípade obchodovania s ľuďmi ide však o niečo úplne iné. Obete sú donútené (nátlakom alebo ľsťou) k presunu, buď v rámci svojej rodnej krajiny alebo cez medzinárodnú hranicu, pričom vzťah medzi novodobým otrokárom a daným človekom trvá – za účelom využívania (na neplatenú prácu v neľudských podmienkach či prostitúciu).\r\n\r\n&nbsp;\r\n<h3><span style=\"color: #000080;\"><strong>Informácie od prevádzačov na Facebooku</strong></span></h3>\r\n&nbsp;\r\n\r\nV súčasnosti je <strong>najfrekventovanejšia cesta pre prevádzačstvo ľudí práve cesta cez Stredozemné more</strong>, najmä tá východná – <strong>z Turecka cez more do Grécka, Macedónska, Srbska, Maďarska a ďalej do Európ</strong>y. Na tejto trase sa v Grécku za rok <strong>2014 zaznamenalo 50-tisíc prechodov cez hranicu</strong>, resp. príchodov migrantov. Tento rok do Grécka prišlo <strong>už 150-tisíc migrantov</strong>. To znamená trikrát viac oproti vlaňajšku, a to ešte nie sme na konci roku.\r\n\r\nViacerých prednášajúcich expertov a expertiek prekvapilo, ako veľmi <strong>veľa informácií boli migranti schopní nájsť na internete</strong>, najmä na Facebooku – v arabčine. Prevádzači vedia dnes cez sociálne siete sprostredkovať celý prechod cez more alebo ešte ďalej. Aj pani Styp-Rekowska potvrdila, ako jej nedávno v Belehrade na autobusovej stanici jedna sýrska matka ukázala <strong>v telefóne mapu s vyznačenými názvami miest, kadiaľ ísť</strong> z Damasku cez Turecko, Grécko a Balkán až do Nemecka.\r\n\r\n[blockquote style=\"1\"]<em><strong>Termín: Nelegálny migrant neexistuje</strong></em>\r\n\r\n&nbsp;\r\n\r\n&nbsp;\r\n\r\n<em><strong>Organizácia PICUM, venujúca sa medzinárodnej spolupráci v oblasti pomoci nezdokumentovaným migrantom, žiada odstrániť pojem „nelegálny migrant“ z nášho slovníka. Napríklad preto, že z právneho hľadiska nelegálnym môžeme označiť čin alebo akt, nie však človeka – migranta. Keďže sa naša spoločnosť i jazyk vyvíja, bolo by žiadajúce, aby organizácie aj médiá prestali používať toto pejoratívne a dehonestujúce označenie. Viac výstižný by bol termín: migrant bez platného povolenia na pobyt.</strong></em>[/blockquote]\r\n\r\n&nbsp;\r\n\r\n[caption id=\"attachment_51326\" align=\"alignright\" width=\"300\"]<a href=\"http://hl.rs/wp-content/uploads/2015/09/v-Stredozemnom-mori-v-roku-2015-zomrelo-uz-takmer-2-500-migrantov-a-utecencov-.jpg\"><img class=\"size-medium wp-image-51326\" src=\"http://hl.rs/wp-content/uploads/2015/09/v-Stredozemnom-mori-v-roku-2015-zomrelo-uz-takmer-2-500-migrantov-a-utecencov--300x197.jpg\" alt=\"V Stredozemnom mori v roku 2015 zomrelo už takmer 2 500 migrantov a utečencov\" width=\"300\" height=\"197\" /></a> <strong>V Stredozemnom mori v roku 2015 zomrelo už takmer 2 500 migrantov a utečencov</strong>[/caption]\r\n<h3><span style=\"color: #000080;\"><strong>Označenie migrant získalo negatívne zafarbenie</strong></span></h3>\r\n&nbsp;\r\n\r\nV médiách často sledujeme, ako sa<strong> slovo migrant automaticky zamieňa s nezdokumentovaným prisťahovalcom alebo utečencom</strong>, čo môže byť jeden z dôvodov, prečo nabralo negatívnu konotáciu.\r\n\r\nPojem <strong>žiadateľ o azyl</strong> sa často zamieňa s pojmom utečenec/azylant. Žiadateľ o azyl je osoba, ktorá o sebe tvrdí, že je utečenec a hľadá medzinárodnú ochranu pred prenasledovaním alebo vážnym bezprávím v krajine svojho pôvodu. Každý utečenec/azylant je vlastne na začiatku žiadateľom o azyl.\r\n\r\n<strong>Migrant alebo cudzinec</strong> sa však rozhodne opustiť svoju krajinu z dôvodov, ktoré nesúvisia s prenasledovaním. Chce napríklad študovať v zahraničí, stretnúť sa opätovne s rodinou, alebo zlepšiť svoje ekonomické vyhliadky – presťahoval sa teda dobrovoľne do inej krajiny na obdobie minimálne troch mesiacov.\r\n\r\n<strong>Libanon s rozlohou päťkrát menšou ako Slovensko</strong> a s počtom obyvateľstva 4 milióny <strong>prijal už 1,1 milióna Sýrčanov</strong> na svoje územie. <strong>Turecko</strong> má na svojom území už <strong>1,8 milióna utečencov</strong>. Podľa výskumu z roku 2008 možno hovoriť o 1,9 až 3,8 miliónoch migrantov bez platného povolenia na pobyt na území Európskej únie. Je to mizivé percento vzhľadom na fakt, že Európska únia je priestor s vyše 500 miliónmi obyvateľov. Pomer migrantov, ktorí teraz prichádzajú do Európy, je možno bezprecedentne vysoký, no ešte stále je malý v porovnaní s celkovou populáciou EÚ.\r\n<p style=\"text-align: right;\"><em><strong>Boba Markovič Baluchová</strong></em></p>\r\n<p style=\"text-align: right;\"><strong> Foto:</strong> <em><strong>archív IOM Slovakia</strong></em></p>"
<https://hl.rs/odkaz-seminara-nelegalnej-migracii-bratislave-migrant-nie-je-utecenec/>